Tammisuo

Tammisuo () oli yksi Viipurin vanhoista suomalaisista kaupunginosista. Se oli alun perin Viipurin maalaiskuntaan kuuluva kylä, joka liitettiin kaupunkiin vuonna 1932. Tammisuo sijaitsi noin viisi kilometriä Viipurin keskustan pohjoispuolella vanhan Karjalan radan eli Viipuri–Joensuu-radan varrella.

 Historia 
Tammisuon kylässä oli vielä 1800-luvun puolivälissä vain muutama torppa, jotka kuuluivat Saarelan kartanon maihin. Sen omistajiin lukeutui muun muassa Suomen kenraalikuvernöörinäkin toiminut Fabian Steinheil. Vuonna 1893 avatun Karjalan radan myötä Tammisuolle syntyi teollisuutta ja samalla myös asutusta. Liikemies Juho Hallenberg hankki Saarelan kartanon omistukseensa vuonna 1898 ja perusti samalla Tammisuolle tiilitehtaan. Myöhemmin aloittivat toimintansa vielä saha, puusepäntehdas, mylly ja konepaja. Hän rakennutti myös kapearaiteisen Tammisuon radan, joka johti Papulanlahden rannalla olleelle lastauslaiturille. Siellä Tammisuolla tuotetut tavarat lastattiin Uuraan satamaan tai Saimaan kanavalle meneviin proomuihin.Tammisuon kaupunginosa VirtuaaliViipuri 1939. Viitattu 15.11.2014.

1900-luvun ensimmäisinä vuosikymmeninä Tammisuolle syntyi runsaasti myös muuta teollisuutta ja vuoteen 1939 mennessä oli väkimäärä noussut jo 2 500 asukkaaseen. Tammisuo jakaantui kahteen osaan, työntekijöiden asuntoalueeseen, jota kutsuttiin nimellä Etukylä ja Tammisuon rautatieaseman ympäristöön eli Peräkylään. Rautatieaseman läheisyydessä olivat muun muassa SOK:n ja Hankkijan suuret varastorakennukset. Peräkylään rakennettiin myös kansakoulu sekä työväenyhdistyksen talo. Vuoden 1932 liitoksen myötä maalaismainen elämä Tammisuossa väheni, kun kaupungin järjestyssääntö kielsi lemmikkejä lukuun ottamatta muiden kotieläinten pidon. Samalla alue sai myös Otto-Iivari Meurmanin suunnitteleman asemakaavan, jonka mukaan Tammisuosta piti kasvaa suuri kaupunginosa. Se kuitenkin tuhoutui lähes kokonaan talvisodan aikaisissa taisteluissa.Viipurin kaupunginosan Tammisuon synnystä ja kehityksestä talvisotaan asti  Tammisuolaiset ry. Viitattu 15.11.2014.

Vuonna 1917 otettiin käyttöön noin puolentoista kilometrin päässä rautatieasemalta sijainnut Tammiston hautausmaa. Yhdeksän hehtaarin laajuisesta alueesta tuli 1930-luvulla Viipurin yleisimmin käytetty hautausmaa,Repo, Leena: ”Hautausmaiden historiaa Viipurissa”  Viipurin kaupunki. Viitattu 15.11.2014. jolla on myös vuosien 1939–1944 sotien sankarihautoja. Paikalla ei kuitenkaan ole muistomerkkiä.Luovutettu alue  Sotavainajien muiston vaalimisyhdistys ry. Viitattu 15.11.2014. Tammiston siunauskappelin suunnitteli vuonna 1937 arkkitehti Jalmari Lankinen.Meurman, Otto-Iivari: ”Viipurin arkkitehdit”, s. 142. Viipurin Suomalainen Kirjallisuusseura, Lappeenranta 1976. . Teoksen verkkoversio 

Vuoden 1930 väestönlaskennassa Tammisuolla oli 630 asukasta, joista 622 oli suomenkielisiä, 6 ruotsinkielisiä ja 2 muunkielisiä.

 Nykypäivä 
Nykyään Tammisuon rautatieaseman ympäristö on edelleen teollisuusalueena ja vanhalla asuinalueella on joitakin kesäasuntoja. Myös Tammiston hautausmaa on yhä käytössä.Wikimapia  Viitattu 15.11.2014. Vuonna 1948 Tammisuon kylän viralliseksi venäläiseksi nimeksi annettiin "Moskvina" (Москвино), Viipurin taisteluissa kaatuneen luutnantin mukaan, mutta rautatieasema säilytti alkuperäisen nimensä.История некоторых населенных пунктов, Выборгского района Ленинградской области  Paikallishistorian yhdistys Karelia. Viitattu 15.11.2014. 

 Lähteet 

 Kirjallisuutta 
Hyppönen, Martti: Kotikylämme Tammisuo, Tammisuolaiset ry 1984.
Virtanen, Antero (toim.): Muistojemme Tammisuo Viipurissa, Tammisuolaiset ry 2010, .

 Aiheesta muualla 
Tammisuolaiset ry:n kotisivut 

Luokka:Viipurin kaupunginosat
Luokka:Viipurin maalaiskunnan kylät